钦定古今图书集成/明伦汇编/人事典/第057卷 > 孔丛子 > 《幽通赋》后汉·班固
## 钦定古今图书集成/明伦汇编/人事典/第057卷 > 孔丛子 > 《幽通赋》后汉·班固

“系高顼之元胄兮，氏中叶之炳灵。飖《凯风》而蝉蜕兮，
雄朔野以飏声。皇十纪而鸿渐兮，有羽仪于上京。巨
滔天而泯夏兮，考《遘愍》以行谣。终保己而贻则兮，里
上仁之所庐。懿前烈之纯淑兮，穷与达其必济。咨孤
蒙之眇眇兮，将圮绝而罔阶。岂余身之足殉兮，违世
丛之可怀。靖潜处以永思兮，经日月而弥远。匪党人”
之敢拾兮，庶斯言之不玷。魂焭焭与神交兮，精诚发
于宵寐。梦登山而迥眺兮，觌幽人之髣髴。揽葛藟而
授余兮，眷峻谷曰勿坠。昒昕寤而仰思兮，心蒙蒙犹
未察。黄神邈而靡质兮，仪遗谶以臆对。曰：乘高而遌
神兮，道遐通而不迷。葛绵绵于樛木兮，咏《南风》以为
绥。盖惴惴之临深兮，乃《二雅》之所祗。既讯尔以吉象
兮，又申之以炯戒。盍孟晋以迨群兮，辰儵忽其不再。
承灵训其虚徐兮，伫盘桓而且俟。惟天地之无穷兮，
鲜生民之晦在。纷屯邅与蹇连兮，何艰多而智寡？上
圣迕而后拔兮，岂群黎之所御？昔卫叔之御昆兮，昆
为寇而丧予。管弯弧欲毙仇兮，仇作后而成已？变化
故而相诡兮，孰云预“其终始？”雍造怨而先赏兮，丁繇
惠而被戮。栗取吊于《逌吉》兮，王膺庆于所蹙。叛回穴
其若兹兮，北叟颇识其倚伏。单治里而外凋兮，张修
襮而内逼。聿中和为庶几兮，颜与冉又不得。溺招路
以从己兮，谓孔氏犹未可安。慆慆而不萉兮，卒陨身
乎世祸。游圣门而靡救兮，虽覆醢其何补？固行行其
必凶“兮，免盗乱为《赖道》。形气发于根柢兮，柯叶汇而
零茂。恐魍魉之责影兮，羌未得其云巳。”黎淳耀于高
辛兮，芈彊大于《南汜》。瀛取威于百仪兮，姜本支乎三
趾。“既仁得其信然兮，仰天路而同轨。东邻虐而歼仁
兮，王合位乎三五。戎女烈而丧孝兮，伯徂归于龙虎。
发还师以成命兮，重醉行而自耦。”震鳞漦“于夏庭兮，
匝三正而灭姬。巽羽化乎宣宫兮，弥五辟而成灾。道
修长而世短兮，敻冥默而不周，胥仍物而鬼诹兮，乃
穷宙而达幽。妫巢姜于孺筮兮，旦筭祀于《契龟》。宣曹
兴败于下梦兮，鲁卫名谥于铭谣。妣聆呱而《劾石》兮，
许相理而鞠条。道混成而自然兮，术同原而分流。神
先心以定命兮，命随行以”消息。斡流迁其不济兮，故
遭罹而赢缩。三栾同于一体兮，虽移易而不忒。洞参
差其纷错兮，斯众兆之所惑。周贾荡而贡愤兮，齐死
生与祸福。抗爽言以矫情兮，信畏牺而忌鹏。所贵圣
人之至论兮，顺天性而断谊。物有欲而不居兮，亦有
恶而不避。守孔约而不贰兮，乃𬨎德而无累。三仁殊
于一致兮，夷惠舛而齐声。木偃息以蕃魏兮，申重茧
以存荆。纪焚躬以卫上兮，皓颐志而弗倾。侯草木之
区别兮，苟能实而必荣；要没世而不朽兮，乃先民之
所程。观天网之纮覆兮，实棐谌而相训。谟先圣之大
猷兮，亦邻德而助信。虞《韶》美而仪凤兮，孔忘味于千
载。素文信而底麟兮，汉宾祚于异代。精通灵而感物
兮，神动气而入微。养流睇而猿号兮，李虎发而石开。
非精诚其焉通兮，苟无实其孰信？操末技犹必然兮，
矧耽躬于道真。登孔昊而上下兮，纬群龙之所经。朝
贞观而夕化兮，犹谊己而遗形。若引彭而偕老兮，诉
来哲而通情。《乱》曰：“天，造草昧，立性命兮；复心弘道，惟
贤圣兮。浑元运物。流不处兮保”身遗名，民之表兮。舍
生取谊，亦道用兮。忧伤夭物，忝莫痛兮。皓尔《太素》，曷
渝色兮。尚越其几，沦神域兮。